b'\n_START_ARTICLE_\nPala\xc4\x8da Farnese, Piacenza\n_START_SECTION_\nZgodovina\n_START_PARAGRAPH_\nTa velika delno zgrajena pala\xc4\x8da, ki se nahaja na bregovih reke Pad v mestu Piacenza. Leta 1556 je Ottavio Farnese, vojvoda Castra in Parme, postal tudi vojvoda Piacenze in tukaj najprej postavil dvor. Ottavio se je odlo\xc4\x8dil za bivanje v mestu verjetno zato, ker se je po\xc4\x8dutil bolj varno zaradi prisotnosti \xc5\xa1panske posadke._NEWLINE_Pala\xc4\x8do je naro\xc4\x8dila Ottavieva \xc5\xbeena Margareta Avstrijska, h\xc4\x8derka cesarja Karla V. Nova stavba je bila postavljena nad nekdanjo trdnjavo, ki jih je leta 1352 zgradil Galeazzo II. Visconti, katere del je \xc5\xa1e vedno mogo\xc4\x8de videti._NEWLINE_Prvotni na\xc4\x8drt je izdelal Francesco Paciotto iz Urbina leta 1558, arhitekt Giacomo Barozzi da Vignola, bolj znan kot Vignola, je projekt popravil. Vignoli je bilo naro\xc4\x8deno \xc5\xbee oblikovanje Ville Farnese na Capraroli (Lacij) za kardinala Alessandra Farneseja, \xc5\xa1e enega \xc4\x8dlana dru\xc5\xbeine. Vignola je moral Piacottoovo oblikovanje upo\xc5\xa1tevati, vendar pa bistveno spremenil zasnovo, ki je bila predstavljena pokrovitelju leta 1561. Risbe za veliko pala\xc4\x8do so bile primerljive le z Vatikansko pala\xc4\x8do v Rimu; pravokoten tloris je velik pribli\xc5\xbeno 111 metrov krat 88 metrov . Gradbena dela so zaupali Giovanni Bernardo Della Valleju, Giovanniju Lavezzariniju in Bernardu Panizzariju (Caramosino). Dejanska zgradba predstavlja manj kot polovico prvotnega projekta Vignole, manjka veliko na\xc4\x8drtovanih arhitekturnih zna\xc4\x8dilnosti: manjkajo\xc4\x8di elementi so del zunanjega okoli\xc5\xa1kega zidu, glavno pro\xc4\x8delje po vzoru anti\xc4\x8dnega slavoloka in veliki stolp, gledali\xc5\xa1\xc4\x8de v velikem notranjem dvori\xc5\xa1\xc4\x8du. Odhodki tako velike pala\xc4\x8de in politi\xc4\x8dne mahinacije piacentinskega plemstva so lahko posledica, da Ottavio ni dokon\xc4\x8dal zgradbe in premaknil dvor iz Piacenze v Parmo. Gradnja te delno zgrajene pala\xc4\x8de je bila kon\xc4\x8dana leta 1602, v \xc4\x8dasu vojvode Ranuccio I._NEWLINE_Po smrti zadnjega farnes\xc5\xa1kega vojvode leta 1731, je pala\xc4\x8da pri\xc4\x8dela propadati. Obnova se je za\xc4\x8dela \xc5\xa1ele v za\xc4\x8detku 20. stoletja in danes je Palazzo Farnese v Piacenzi hi\xc5\xa1a pomembne vrste muzejev in razstav.\n_START_SECTION_\nVojvodska kapela\n_START_PARAGRAPH_\nVojvodska kapela (Cappella Ducale ali Cappella Grande) je kapela, ki jo je dru\xc5\xbeina uporabljala za svoje verske obrede. Dvorana ima kvadratni tloris se spremeni v osmerokotnik z uvedbo \xc5\xa1tirih apsid na vogalih. Stranice imajo enako dol\xc5\xbeino kot je vi\xc5\xa1ina kapele do polkro\xc5\xbene kupole. Kapela je okra\xc5\xa1ena z lilijami iz farnesejevega grba in manieristi\xc4\x8dnimi maskami portretov angelov. Drugi simboli, ki se nana\xc5\xa1ajo na dru\xc5\xbeino vojvodstva so samorog, morske zvezde, delfini in \xc5\xbeelve se pojavljajo v velikem frizu.'